Notum sit omnibus Sancte Matiscensis ecclesie que Christo in Beati Vincentii honore dicata est filiis tam presentibus quam et futuris, quia cum esset domnus Gauslenus venerabilis presul in propria sede adiit ejus presentiam quedam nobilis matrona nomine Ragemundis humiliter postulans ut concederet sibi et filie sue Witse per precarie firmitatem ecclesiam Beati Quintini martiris in villa Brigia sitam, cum rebus et decimis ad eam pertinentibus, vineis scilicet, campis, silvis, pratis, aquis aquarumque decursibus. Cujus petitionem domnus antistes prelibatus gratam sumens, canonicorum suorum fretus consilio, concessit jam dicte Witse ut in vita sua tenerent et possiderent; et si Abda filia Ragemodis sororem suam Witsam supervixerit, in vita sua teneat. Et loco census XII denarios loci rectoribus reddant et paratas atque eulogias solvant, et post (illarum) decessum ad jam dictum locum perveniant.